|  |  |  |
| --- | --- | --- |
|  **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԿՈՏԱՅՔԻ ՄԱՐԶԾԱՂԿԱՁՈՐԻ ՀԱՄԱՅՆՔԱՊԵՏԱՐԱՆ** | cid:000e01d96883$fd7b5841$_CDOSYS2.0 | **REPUBLIC OF ARMENIAKOTAYK MARZMUNICIPALITY OF TSAKHKADZOR** |



|  |  |
| --- | --- |
| 2310 ք. Ծաղկաձոր Օրբելի Եղբ.  10   Tsakhkadzor city Orbeli Br.10Հեռ.Tel.: (+374 223) 6-04-02, 6-04-03 |   |

|  |  |
| --- | --- |
| **06 ապրիլ 2023թ.** | **N 410****<<ԳԴՍ>> ԲԸ ՏՆՕՐԵՆՍ. ՊԵՏՐՈՍՅԱՆԻՆ*****Հասցե՝ ՌԴ, ք.Մոսկվա,Վեերնայափողոց, շենք ¼,**ՀՎՀՀ՝  7729511888,***[***glavdorstroy.ao@inbox.ru***](https://e.mail.ru/compose/?mailto=mailto%3aglavdorstroy.ao@inbox.ru)  |

 **Հարգելի՛ պարոն Պետրոսյան.**

 Ծաղկաձորի համայնքապետարանի (այսուհետ՝ Պատվիրատու)  և «Գլավդորստրոյ» ԲԸ-ի (այսուհետ՝ Կապալառու, ընկերությունը վերանվանվել է «ԳԴՍ» ԲԸ-ի) միջև սուբվենցիոն ծրագրերի շրջանակներում 28.09.2022թ. կնքվել է  թիվ «ԾՔ-ՀԲՄԱՇՁԲ-22/4» ծածկագրով կապալային աշխատանքների պայմանագիրը, որի արդյունքում Կապալառուի կողմից համայնքի մասնաբաժնի չափով /համայնքի մասնաբաժնի չափով ֆիանանսավորումը եղել է առկա/ ներկայացվել է «Լորդ-Ինվեստ» ՍՊԸ-ի կողմից տրամադրված որակավորման և պայմանագրի ապահովման երաշխիքներ, իսկ պետական բյուջեի մասնաբաժնով՝  ապահովումներ՝ տուժանքի ձևով:

ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 8-րդ ենթակետի համաձայն՝ այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, պայմանագրի կողմը ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար: Ընդ որում, պատվիրատուն չի կրում պայմանագրի միակողմանի լուծման հետևանքով պայմանագրի կողմի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով պատվիրատուի կրած վնասներն այն ծավալով, որի մասով պայմանագիրը լուծվել է: Սույն կետով նախատեսված հիմքերն ի հայտ գալու դեպքում հսկողություն և (կամ) վերահսկողություն իրականացնող մարմինները, իսկ մյուս դեպքերում պատվիրատուն այդ մասին ծանուցում են իրավապահ մարմիններին՝ վերջիններիս և պայմանագիր կնքած մասնակցին ներկայացնելով հիմքերը.

Ծաղկաձորի համայնքապետարանի և «Գլավդորստրոյ» ԲԸ-ի միջև 28.09.2022թ. կնքված «ԾՔ-ՀԲՄԱՇՁԲ-22/4» ծածկագրով պայմանագրի 8.3-րդ կետի համաձայն՝ այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, Կապալառուն ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար։ Ընդ որում, Պատվիրատուն չի կրում պայմանագրի միակողմանի լուծման հետևանքով Կապալառուի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով Պատվիրատուի կրած վնասներն այն ծավալով, որի մասով պայմանագիրը լուծվել է։

Ծաղկաձորի համայնքապետարանը, ղեկավարվելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 8-րդ ենթակետի և պայմանագրի 8.3. կետի պահանջներով՝ օրենքով նախատեսված կարգով օրենքի պահանջների նկատմամբ ուսումնասիրության և իրականացված հսկողության ընթացքում արձանագրել է, որ Կապալառուի  կողմից ներկայացված պայմանագրի կատարման ապահովման և որակավորման ապահովման բանկային երաշխիքները չեն համապատասխանում ՀՀ օրենսդրությամբ սահմանված պայմաններին, քանի որ «Լորդ-Ինվեստ» ՍՊԸ-ն չի հանդիսանում ոչ բանկ, ոչ էլ ապահովագրական ընկերություն, ինչն էլ ի հայտ է եկել ՀՀ ֆինանսների նախարարություն իրականացված հարցման և վերջինիս կողմից որպես լիազոր մարմին տրված պարզաբանման արդյունքում:

Միևնույն ժամանակ տեղեկացնում ենք, որ ՀՀ Քաղաքաշինության կոմիտեին արված հարցումներից ստացված տեղեկատվության համաձայն` կապալային աշխատանքների իրականացման նպատակով «Գլավդորստրոյ» ԲԸ-ի կողմից ներկայացված լիցենզիաները նույնպես չեն բավարարում «Լիցենզավորման մասին» ՀՀ օրենքի պահանջներին, և ՀՀ Քաղաքաշինության կոմիտեն հայտնել է, որ իր կողմից «Գլավդորստրոյ» ԲԸ-ին քաղաքաշինության բնագավառում լիցենզավորման ենթակա գործունեություն իրականացնելու թույլատվություն չի տրամադրվել:

Հիմք ընդունելով վերոգրյալը և ղեկավարվելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 8-րդ ենթակետի և «ԾՔ-ՀԲՄԱՇՁԲ-22/4» ծածկագրով պայմանագրի 8.3-րդ պահանջները՝ Պատվիրատուն միակողմանի մասնակի լուծում է թիվ «ԾՔ-ՀԲՄԱՇՁԲ-22/4» ծածկագրով պայմանագիրը:

Հայտնում ենք, որ «Գլավդորստրոյ» ԲԸ-ի նկատմամբ կկիրառվեն «Գնումների մասին» ՀՀ օրենքի 6-րդ հոդվածի 2-րդ մասի պահանջները՝ գնումների ընթացակարգերին մասնակցելու իրավունք չունեցող  մասնակիցների ցուցակում ներառելու նպատակով:

Ընկերության տվյալներն օրենքով սահմանված կարգով կներկայացվեն լիազոր պետական մարմին:

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

**ՀԱՄԱՅՆՔԻ ՂԵԿԱՎԱՐ  ՆԱՐԵԿ ՀԱՐՈՒԹՅՈՒՆՅԱՆ**



Կատ.` Արփինե Ավետիսյան